《八百石洞》
宋代·潘兴嗣

八百仙来不记年，剑池丹井尚依然。
秀峰插汉含灵气，古洞通真锁瑞烟。
竹简漆书何处觅，神符白雪更谁传。
芝軿一去人间世，应念沧波又变田。

作者简介：兴化军莆田人，居新建，字延之，号清逸居士。少孤，笃学，与王安石、曾巩、王回、袁陟俱友善。以荫授将作监主簿。调德化尉，以不愿俯仰上官，弃官归。筑室豫章城南，著书吟诗自娱。神宗熙宁初召为筠州推官，辞不就。卒年八十七。有文集及《诗话》。